Joshua Porter räägib oma raamatus "Designing for the Social Web" (http://uxd.im/aBJ06P) nähtusest nimega "The Amazon Effect" - Amazon kui kasutajaarvustuste esmatutvustaja ning mahukaim allikas, on poodlejate jaoks n-ö ülima tõe läte. Joshua juhib tähelepanu, kuidas väärtuslikud kasutajakommentaarid on Amazoni tootelehekülgede alumises osas, sageli 5000-6000 px kerimise kaugusel, aga kasutajad kerivad truult, eirates muud juttu (mis on enamasti tavapärane turunduslik BS). Teise huvitava tähelepanekuna kirjeldab Joshua, kuidas mitmed kasutatavustestides osalenud inimesed keskendasid oma tähelepanu kõigepealt negatiivsematele arvustustele (1 tärn 5-st).